
Ministru kabineta sēdes protokollēmums

Noteikumu projekts "Grozījumi Ministru kabineta 2017. gada 5. septembra noteikumos Nr. 537 "Noteikumi par portfeļgarantijām sīko (mikro), mazo un vidējo saimnieciskās darbības veicēju – juridisko personu – kreditēšanas veicināšanai""

· 1. Pieņemt iesniegto noteikumu projektu. 
· 2. Valsts kancelejai sagatavot noteikumu projektu parakstīšanai.
· 3. Ekonomikas ministrijai sadarbībā ar akciju sabiedrību "Attīstības finanšu institūcija Altum" sagatavot un mēneša laikā iesniegt izskatīšanai Ministru kabinetā precizētu programmas rādītāju un sagaidāmo zaudējumu novērtējumu saskaņā ar Attīstības finanšu institūcijas likuma 12. panta trešo daļu.
· 4. Ekonomikas ministrijai sagatavot un ekonomikas ministram līdz 2022. gada 1. maijam iesniegt noteiktā kārtībā izskatīšanai Ministru kabinetā grozījumus Ministru kabineta 2020. gada 16. jūnija noteikumos Nr. 383 ''Noteikumi par garantijām saimnieciskās darbības veicējiem konkurētspējas uzlabošanai'', lai novirzītu 8 500 000 euro atbalsta programmas finansēšanai.

